《禹州道中》
清代·王峻

茫茫四野寒萧骚，朔风动地声怒号。车帷卷破马踯躅，夕阳惨怒横平皋。

行人瑟缩帽檐侧，手脚冻冷面如墨。晚来投店满衣尘，童仆相看不相识。

作者简介：（1694—1751）清江苏常熟人，字次山，号艮斋。雍正二年进士，授编修，官御史，有直声。以母忧去官。主讲安定、云龙、紫阳书院。长于史学，尤精地理。所书碑碣盛行于时。有《汉书正误》、《艮斋诗文集》。